Mažeikiu Švt. Jiezaus Šėrdėis bažninčė

Mažeikiu Švt. Jiezaus Šėrdėis bažninčė īr Telšiū vėskupėjuo, Mažeikiu dekanatė. Stuov Mažeikiūs, J. Basanavičiaus gatvie 18. Plintu mūra. Pastatīta 1935 metās. Bažninčė īr statēkompė plana, vėinabuokštė. Vėdos 3 navū, šuonėnės žemesnės. Istuorėjė Katalėkā, noriedamė apgaut cara valdžė, 1902-1904 metās pastatė dėdelius numus, katrūs pavert kuoplīčė - Vėikšniū parapėjės filėjė. Vėdaus rēkalū mėnėstros 1904 metas kuoplīčē leida īrėngtė. 1906 metās spalė 31 dėina pašvėntėnta zars dvėgobā padidėnta bažninčė. Ana jau toriejė ė nūlatėni konėga. "Saulės" draugėjės skīrios 1907 metās parapėjės numūs īsteigė lietovėška pradiuos muokīkla. 1928 metās īkorta bažninčės parapėjė. 1930 metās pradieta statītė dabartėnė bažninčė (palē V. Landsbergė-Žemkalnė pruojėkta). 1936 metu rugpjūtė 2 dėina ano konsekrava vīskops Jostėns Staugātis. 1943 metās bažninčė dekuorava dailėninks R. Kalpuoks.